Torsk er en klassiker at have på menuen nytårsaften, men hos Bak's Friske Fisk og Delikatesser i Aalborg kan de mærke, at den ikke længere er så populær. - Den er nok lidt på retur. Folk vil have noget, der er lidt mere eksklusivt. Nu er det havtaske, pighvar, hummer, stenbidderrogn eller hellefisk, siger Sisse Jensen, der er daglig leder i fiskebutikken. Butikken sælger stadig meget torsk, men nytårssalget på lige denne fisk er faldet de seneste år.

Opsummering:
Traditionen tro, vil der blive serveret fisk til mange af nytårsmiddagene igen i år - bare ikke torsk